שו"ת רשב"ץ (תשב"ץ)/חלק ג/קצה
שאלה קצה:

עוד שאלת אלמנ' שגבתה כל נדונית' ותוספת וחזרה לתבוע כתובתה מנה מאתים אם יש לה זכות בהם או לא כיון שכבר כ' לה תוספת על נדוניתה ואם הדין שוה באלמנ' וגרושה:

תשובה:
האש' שגובה כתובתה בין באלמנות בין בגירושין כמו שגובה תוספת גובה עיקר כתובתה שהרי אינו אלא תוספת על העיקר וכמו שאמרו בפ' אע"פ (נ"ד ע"ב) אם רצה להוסיף לה אפי' מאה מנה מוסיף אלא אם יש תקנו' קבועות מפורשות שהעיקר הוא נכלל עם התוס' יעשו כמנהגם אבל מן הסתם גובה הכל ומאתים לבתולה הם משקל כ"ה דינרי זהב בכל אחד משקל צ"ו שעורות כקבלת הגאוני' ז"ל ויהי' הכסף צרוף:

טבוע במטבע היוצא במדינה והמנה לאלמנ' היא מחצית זה: